בתי-ספר ציבוריים בטינק

היחידה לשירותי החינוך המיוחד

רחוב מריסון 1

טינק, ניו-ג'רזי 07666

201-833-5490

**דו"ח הערכה פסיכולוגית- חסוי**

שם התלמידה: יפה שאום ת.ל: 13.03.2006 גיל: 13-6 מין: נקבה

בית ספר: חטיבת הביניים ע"ש בנג'מין פרנקלין כיתה: ח' תוכנית: מוגבלות מרובה/משולבת

תאריך ההערכה: 10/10/2019 מאבחנת: אליזבת' באואר, פסיכולוגית בית-הספר

תאריך הדו"ח: 15/11/2019

**סיבת הפניה**

ההערכה זו התבצעה כחלק מהערכה המחודשת של 'צוות לימוד ילדים' ((Child Study Team לאחר שלוש שנים, זאת בכדי לקבוע את המשך הזכאות של יפה לשירותי החינוך המיוחד ולשירותים נלווים. היא הופנתה להערכה זו על ידי 'צוות לימוד ילדים' ((Child Study Team.

**כלי ההערכה**

* סקירת רשומות

וינלנד- סולם התנהגות מסתגלת- מהדורה 3 (Vineland-III), טופס דיווח הורים וטופס דיווח מחנכת.

* תצפית בכיתה.

**ממצאי ההערכה**

**תצפית בכיתה**

יפה נצפתה על ידי אליזבת' באואר, פסיכולוגית בית הספר, ביום רביעי ה-06/11/2019, במהלך שיעור מוזיקה, משעה 09:05 עד 09:25. יפה ישבה ליד הסייעת שלה מול הפסנתר. היא הסתכלה סביב על הילדים האחרים בזמן שהם ניגנו ב'צינורות הקשה'. לאחר מכן, היא השתמשה בידיה בכדי לכסות את אוזניה, כאילו הצליל היה חזק מדי בשבילה. התלמידים עקבו אחר הנחיית אחד מחברי הכיתה, אשר הראה להם אילו תווים יש לנגן ובאיזה צינור הקשה יש להשתמש. יפה הרימה את ידה כאשר המורה ביקשה מהתלמידים להצביע איזה שיר הם ירצו לנגן בהמשך. הכיתה הצביעה לנגן את השיר "שיר ערש". הסייעת של יפה החזיקה את צינור ההקשה שלה והראתה לה מתי תורה לנגן. יפה הניחה את ידיה על העורף שלה ואז נשענה על הסייעת שלה. יפה פיהקה ונשענה. אז, הסייעת שלה ביקשה ממנה להצביע על אוזניה ועיניה. המורה עודדה את התלמידים להקשיב ולצפות. יפה הצביעה על אוזניה ועיניה בעזרת הסייעת שלה. המורה גם ביקשה מיפה להצביע על אוזניה ועיניה והיא הצליחה לעשות זאת. אחר כך, המורה אמרה שהם הולכים לנגן "דו הוא דוב". ליפה ולחברתה לכיתה היה את צינורות ההקשה שמנגנים את התו הראשון של השירים. יפה נשענה לאחור, גירדה את גבה והביטה סביב כשילדים האחרים ניגנו את התווים עם צינורות ההקשה שלהם. אז, יפה נשענה על הסייעת שלה ופיהקה. הסייעת שאלה אם היא עייפה והיא הנהנה בראשה. הסייעת אז אמרה ליפה לקום ולהתמתח. היא התיישבה חזרה בזמן שהמורה הנחתה את התלמידים לשים את צינורות ההקשה בצד. לאחר מכן, המורה ביקשה מהתלמידים להראות לה את סימני הידיים עבור כל תו. המורה ביקשה מיפה להראות את סימן היד עבור התו הגבוה והיא הצליחה לעשות זאת בעזרת הסייעת שלה. התלמידים הצביעו על הפעילות הבאה שנקראת "סלט פירות". יפה התבקשה לתת את "הפרי" הראשון בשיר. היא קמה לעבר הלוח בעזרת הסייעת שלה ורצתה לצייר תפוח. הסייעת השתמשה באמצעות ידה על גבי ידה של יפה בכדי לעזור לה לצייר את התו/התפוח בקופסא שעל הלוח. יפה הצליחה לצבוע באופן עצמאי את העיגולים שהיא ציירה. אחר כך, היא החזירה את הטוש למורה והתיישבה בחזרה. בכך הסתיימה התצפית.

**תפקוד מסתגל**

יפה אובחנה בעזרת שימוש בשאלון וינלנד- סולמות התנהגות מסתגלת- מהדורה שלישית (Vineland-III), שהוא שאלון אינדיבידואלי המודד התנהגות מסתגלת. התנהגויות מסתגלות הן הדברים שאנשים צריכים לעשות בכדי לתפקד בחיי היומיום שלהם. ניתן לקבץ את ההתנהגויות היומיומיות החשובות האלה לתחומים נרחבים של תקשורת, כישורי יומיום מעשיים ובהתייחסות לאנשים אחרים. ההתנהגויות המסתגלות הספציפיות שנדרשות משתנות ככל שהילד מתבגר ותלוי פחות בעזרתם של אחרים, אך בכל גיל מצופות התנהגויות וכישורים מסוימים בבית, בבית הספר ובקהילה. למידת התנהגויות וכישורים מסתגלים היא חלק מתהליך שיכול לעזור בתכנון החינוך של יפה ולכל הצרכים המיוחדים בבית או בבית הספר. שאלון וינלנד-3 מעריך את ההתנהגות המסתגלת בשלושה תחומים רחבים: תקשורת, כישורי יומיום וחיברות. הוא מספק גם רמה כוללת של תפקוד מסתגל אשר מתואר על ידי ציון מורכב של התנהגות מסתגלת (Adaptive Behavior Composite-ABC).

בכדי לקבוע את רמת ההתנהגות המסתגלת של הילד, מישהו שמכיר את הילד טוב, בדרך כלל הורה, מטפל או מחנכת, מתבקש לתאר את פעילותו היומיומית. הרמה של פעילויות אלה משוות לזו של ילדים אחרים באותו הגיל. זה מספק מידע העוזר לקבוע את התחומים בהם הילדה מתפקדת בהתאם לבני גילה, כמו גם את התחומים בהם הילדה לא עושה כמצופה ולכן זקוקה לעזרה.

שאלון הוינלנד-3 מספק ציונים בהתאם לנורמות עבור התחומים ולציון המורכב של התנהגות מסתגלת (Adaptive Behavior Composite-ABC). ל*ציוני תקן* יש ממוצע של 100 וסטיית תקן של 15. *רווח בר סמך* משקף את ההשפעות של טעות המדידה ומספק עבור כל ציון תקן טווח בו נמצא ציון התקן האמיתי של יפה בהסתברות או ביטחון מסוימים. רמת הביטחון שנקבעה עבור דו"ח זה היא רווח סמך של 95%. *דירוג אחוזונים* הוא האחוז של הנבדקים בקבוצת הגיל של יפה שקיבלו ציון זהה או נמוך יותר מיפה. לדוגמה, דירוג אחוזונים של 41 מצביע על כך שהציון של הנבחן גבוה מ-(או זהה ל-) 41% מהנורמה במדגם לבני אותו הגיל.

תוצאותיה של יפה הושוו לאלה במדגם נורמלי, המייצג את קבוצת הילדים בני גילה מרחבי ארצות הברית. להלן טבלה של הציונים המתארים את רמת התפקוד המסתגלת ואת טווח הציונים עבור כל רמה.

**תיאור איכותני**

|  |  |
| --- | --- |
| **רמה מסתגלת** | **ציוני תקן של התחומים ושל ציון מורכב של התנהגות מסתגלת (ABC)** |
| גבוה | 130 עד 140 |
| בינוני גבוה | 115 עד 129 |
| מספיק | 86 עד 114 |
| בינוני נמוך | 71 עד 85 |
| נמוך | 20 עד 70 |

טופס דיווח ההורה/מטפל, תחום-רמה של שאלון הוינלנד הושלם על ידי אביה של יפה, מר' שמחה שאום. התוצאות מפורטות להלן:

**סיכום הדירוגים של מר' שאום (וינלנד-3 טופס דיווח הורה, תחום-רמה)**

|  |  |  |  |  |
| --- | --- | --- | --- | --- |
| **מורכב** | **ציון תקן1** | **רווח בר סמך 95%** | **דירוג אחוזונים** | **רמה מסתגלת** |
| **ציון התנהגות מסתגלת מורכב** | **23** | **19-27** | **1>** | **נמוך** |
|  | | | | |
| **תחומים** |  |  |  |  |
| תקשורת | 20 | 13-27 | 1> | **נמוך** |
| כישורי יומיום | 20 | 12-28 | 1> | **נמוך** |
| חיברות | 28 | 21-35 | 1> | **נמוך** |

1לציוני תקן של שאלון וינלנד-3 יש ממוצע של 100 וס.ת של 15.

טופס דיווח המחנכת, תחום-רמה של שאלון הוינלנד הושלם על ידי המחנכת של יפה, גב' וטרל גרייבס.

**סיכום הדירוגים של גב' גרבס (וינלנד-3 טופס דיווח מחנכת, תחום-רמה)**

|  |  |  |  |  |
| --- | --- | --- | --- | --- |
| **מורכב** | **ציון תקן1** | **רווח בר סמך 95%** | **דירוג אחוזונים** | **רמה מסתגלת** |
| **ציון התנהגות מסתגלת מורכב** | **20** | **14-26** | **1>** | **נמוך** |
|  | | | | |
| **תחומים** |  |  |  |  |
| תקשורת | 20 | 11-29 | 1> | **נמוך** |
| כישורי יומיום | 20 | 10-30 | 1> | **נמוך** |
| חיברות | 20 | 13-27 | 1> | **נמוך** |

1לציוני תקן של שאלון וינלנד-3 יש ממוצע של 100 וס.ת של 15.

ציון התפקוד הכללי של יפה נחשב ל**נמוך** בהתאם לטופס דיווח המחנכת (ציון תקן 20) ודיווח ההורים (ציון תקן =23). רמת הביטחון של 95 אחוז הראתה שהציון המורכב האמיתי של התנהגות המסתגלת של יפה ככל הנראה נמצא בטווח שבין 14-26 או 19-27. היא קיבלה ציון שגבוה מפחות 1% מבני גילה.

תחום התקשורת מודד כמה טוב יפה מחליפה מידע עם אחרים. זה כולל קבלת מידע, ביטוי עצמי באופן מילולי, קריאה וכתיבה. רמת התפקוד המסתגל של יפה בתחום התקשורת היתה **נמוכה** בהשוואה לבני גילה (ציון תקן=20) בהתאם לדיווח ההורים והמחנכת. דירוג האחוזונים שלה היה נמוך מ-1.

תחום כישורי היומיום העריך את ביצועיה של יפה במשימות פרקטיות של חיי היומיום בהתאם לגילה. משימות אלה כוללות היבטים שונים של טיפול עצמי, עזרה בסביבת הבית והתפקוד בקהילה. רמת התפקוד המסתגל של יפה בתחום כישורי היומיום נחשבת גם היא ל**נמוכה** (ציון תקן=20) לפי דיווח המחנכת וההורים. דירוג האחוזונים שלה היה נמוך מ-1.

תחום החיברות משקף את התפקוד של יפה בסיטואציות חברתיות. תחום זה כולל את היחסים הבין-אישיים, משחק, פעילויות בשעות הפנאי, יחד עם כישורי ההתמודדות שלה בסיטואציות חברתיות. רמת התפקוד המסתגל של יפה בתחום החיברות היה **נמוך** בהתאם לדיווח המחנכת. היא קיבלה ציון גבוה במעט לפי דיווח ההורים (ציון תקן=28). היא קיבלה ציון שגבוה מפחות 1% מבני גילה.

יחד, התוצאות מראות שיפה מציגה רמות דומות בתפקוד המסתגל בבית ובבית-הספר בכל תחומי התפקוד המסתגל.

לסיכום, התוצאות מטופס דיווח ההורים והמחנכת מצביעות על כך שיפה מציגה מיומנויות תקשורת, חיברות וכישורי יומיום נמוכים. באופן כללי, ההתנהגות המסתגלת המורכבת שלה נמצאת גם היא בטווח הנמוך בהתאם לדיווח המחנכת וההורים.

דו"ח ההערכה הפסיכולוגית הנוכחית הינו חלק מההערכה המחודשת של 'צוות לימוד ילדים' (Child Study Team), בכדי לקבוע את הזכאות לשירותי החינוך המיוחד ולשירותים נלווים. יפה הופנתה להערכה פסיכולוגית בכדי לקבוע את יכולת התפקוד המסתגל הנוכחי, את תחומי הכוח והחולשה שלה ובכדי לקבוע את זכאותה. בשל יכולת קוגניטיבית נמוכה במיוחד, נעשה שימוש בשאלון וינלנד-3, זאת בכדי לקבוע את התפקוד המסתגל של יפה. הערכה זו תשמש כמרכיב עיקרי בקביעת זכאותה.

תוצאות הערכה זו ישותפו עם צוות תוכנית החינוך האישית (IEP), על מנת לקבוע את הזכאות לשירותי החינוך המיוחד ולשירותים נלווים.

אני מאשרת כי המידע האמור לעיל משקף את מסקנותיי.

אליזבת' באואר, פסיכולוגית בית-הספר

אג'ה חנה, פסיכולוגית בית-ספר בהתמחות